CELEX: 32013R0274
Language: et
Date: 2013-03-19 00:00:00
Title: Komisjoni rakendusmäärus (EL) nr 274/2013, 19. märts 2013 , teatavate kaupade klassifitseerimise kohta kombineeritud nomenklatuuris

23.3.2013   
            
            
               ET
            
            
               Euroopa Liidu Teataja
            
            
               L 84/5
            
         KOMISJONI RAKENDUSMÄÄRUS (EL) nr 274/2013,
   19. märts 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Vedelkristallvärvikuvari moodul (LCD-moodul) ekraani diagonaaliga umbes 16,5 cm (6,5 tolli), paigaldusseadmetega külgedel ja alumiiniumist jahutusradiaatoriga taga, mõõtmetega umbes 16 × 10 × 2 cm.
                  Moodulil on madalpingelise diferentsiaal-signaaliedastuse (LVDS-edastus) vastuvõtja, valgusdiood-tagantvalgustus (LED-tagantvalgustus) koos integreeritud heleduse reguleerimisega, LED-juhtahel, trükkplaadid, kus on juhtelektroonika ainult piksliaadressi jaoks ning mille juurde kuuluvad mikrokontroller ja kümne kontakttihvtiga LVDS-liides.
                  Kuvaril on järgmised karakteristikud:
                  
                              —
                           
                           
                              maksimaalne lahutusvõime 400 × 240 pikslit;
                           
                        
                              —
                           
                           
                              kuvasuhe 16:9;
                           
                        
                              —
                           
                           
                              punktisamm 0,1195(*3) × 0,3305 mm.
                           
                        Moodul ei sisalda mingit videosignaali töötlevat seadet, näiteks videomuundur, mastaabimuundur ja tuuner.
                  Moodul on ette nähtud sõiduki armatuurlauale monteerituna videosignaalide kuvamiseks.
               
               
                  8529 90 92
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkuse 2 punktiga b, XVII jaotise märkuse 2 punktiga f ning CN-koodide 8529, 8529 90 ja 8529 90 92 sõnastusega.
                  Kuna moodulil puuduvad videosignaali töötlevad seadmed, ei või toodet klassifitseerida rubriigi 8528 alla mittekomplektseks monitoriks.
                  Moodulit ei või klassifitseerida rubriigi 8531 alla, sest seda ei saa tema omaduste tõttu pidada rubriigi 8531 elektriliseks visuaalsignalisatsiooniseadmeks ega ka sellise seadme osaks (vt ka HSi selgitavad märkused, rubriik 8531).
                  Mooduli koostisosade hulka kuuluvad tagantvalgustuselement, LED-juhtahel ja trükkplaadid, kus on juhtelektroonika ainult piksliaadressi jaoks. Järelikult ei või toodet klassifitseerida rubriiki 9013 (vt ka HSi selgitavad märkused, rubriik 9013, punkt 1).
                  Kuna moodul on ette nähtud videosignaalide kuvamiseks, klassifitseeritakse see rubriigi 8529 alla (vt ka kombineeritud nomenklatuuri selgitavad märkused (kombineeritud nomenklatuuri selgitavad märkused, alamrubriik 8529 90 92). Toode tuleb seepärast klassifitseerida CN-koodi 8529 90 92 alla kuuluva osana üksnes või peamiselt rubriigi 8528 seadmele.